Diari Oficial de la Generalitat Valenciana


Sumari del DOGV 4029, del 26-06-2001 (2001/5978)

Informació pública de les bases i la convocatòria de proves selectives per a proveir una plaça d'arquitecte, vacant en la plantilla de personal funcionari d'aquest ajuntament.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4029

Data del DOGV
:   26-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5978


Data del document
:   20-04-2001

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * professió de l'urbanisme
    * concurs administratiu
    * administració local

Informació pública de les bases i la convocatòria de proves selectives per a proveir una plaça d'arquitecte, vacant en la plantilla de personal funcionari d'aquest ajuntament. [2001/M5978]
  
El senyor Pedro Hernández Mateo, alcalde president de l'Ajuntament de Torrevieja (Alacant), fa saber:
  
Que mitjançant Decret d'aquesta Alcaldia, de data 20 d'abril de 2001, es van aprovar les bases i la convocatòria de proves selectives per a proveir una plaça d'arquitecte, vacant en la plantilla de personal funcionari d'aquest ajuntament i inclosa en l'oferta pública d'ocupació de l'any 2000; a continuació es transcriuen les bases íntegres:
  
Bases i convocatòria de proves selectives per a proveir una plaça d'arquitecte, vacant en la plantilla de personal, i inclosa en l'oferta publica d'ocupació d'aquest ajuntament, per a l'any 2000.
  
Primera. Objecte de la convocatòria
  
1.1. L'objecte d'aquesta convocatòria és la provisió d una plaça d'arquitecte, vacant en la plantilla de personal, i inclosa en l'oferta pública d'ocupació de l'Ajuntament de Torrevieja per a l'any 2000.
  
1.2. La plaça d'arquitecte està classificada en l'escala d'administració especial, subescala tècnica, classe de tècnic superior, grup A, d'acord amb la titulació exigida per a l'ingrés.
  
Està dotada amb les retribucions bàsiques establides per al grup A, i les complementàries que corresponguen, de conformitat amb la legislació vigent i els acords municipals.
  
1.3. La provisió de la plaça inclosa en aquesta convocatòria s'efectuarà mitjançant el sistema d'oposició lliure.
  
Segona. Condicions dels aspirants
  
2.1. Per a prendre part en aquesta oposició lliure, els aspirants hauran de complir les següents condicions:
  
a) Ser espanyol; o nacional d'un de la resta d'estats membres de la Unió Europea; o d'aquells estats als quals siga d'aplicació la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del cònjuge, sempre que no estiguen separats de dret, menors de 21 anys o majors d'aquesta edat que visquen al seu càrrec.
  
b) Tindre complits 18 anys i no excedir d'aquella edat en què falten menys de 10 anys per a la jubilació forçosa per edat.
  
c) Estar en possessió del títol de Llicenciat en Arquitectura.
  
d) No patir cap malaltia ni defecte físic que impedisquen l'exercici de les corresponents funcions.
  
e) No haver sigut separat mitjançant expedient disciplinari del servei a l'estat o a l'administració autònoma o local; no trobar-se inhabilitat per a l'exercici de les funcions públiques ni sotmés a cap causa d'incapacitat específica prevista en la legislació vigent.
  
2.2. Els aspirants hauran de complir totes les condicions indicades el dia en què acabe el termini de presentació d'instàncies, excepte la indicada en l'apartat e) que haurà de referir-se a la data d'acabament de les proves selectives.
  
Tercera. Instàncies
  
3.1. Les instàncies per a sol·licitar prendre part en les proves selectives convocades s'hauran de dirigir a l'alcalde president de l'ajuntament i caldrà d'adjuntar-hi el justificant d'haver ingressat a la dipositaria municipal la quantitat de 2.000 pessetes en concepte de drets d'examen.
  
3.2. S'hauran de presentar en el termini de 20 dies naturals, comptats a partir del dia següent de la publicació de l'anunci d'aquesta convocatòria en el Boletín Oficial del Estado, al registre general d'aquest ajuntament, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3. Els sol·licitants hauran de manifestar en les instàncies que compleixen totes i cadascuna de les condicions exigides en la base segona, referides a la data en què acabe el termini de presentació d'aquestes, i que es comprometen a prestar el jurament o promesa que disposa el Reial Decret 707/1979.
  
Quarta. Admissió d'aspirants
  
4.1. Acabat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant i s'exposarà al tauler d'edictes de la corporació; es concedirà un termini de 15 dies per a reclamacions, segons el que disposa la Llei 30/1992. Aquestes reclamacions, si n'hi ha, s'acceptaran o es rebutjaran en la resolució per la qual s'aprove la llista definitiva, que es farà pública, així mateix, en la forma indicada.
  
4.2. El que s'ha esmentat abans s'entén sense perjudici del que disposa l'article 71 de la Llei 30/1992, pel que fa a l'esmena de defectes.
  
Cinquena. Tribunal qualificador
  
5.1. El tribunal qualificador estarà constituït de la següent forma:
  
President: l'alcalde president o membre de la corporació en qui delegue.
  
Vocals: un representant del Consell de la Comunitat Autònoma Valenciana. Un representant del professorat oficial. Un funcionari de carrera designat per la corporació. El cap del respectiu servei o, si no n'hi ha, un tècnic designat pel president de la corporació. Un membre de la Junta de Personal funcionari d'aquest ajuntament.
  
Secretari: el de la corporació o funcionari en qui delegue.
  
5.2. La designació dels membres del tribunal, titulars i suplents, es farà pública en el Butlletí Oficial de la Província d'Alacant i al tauler d'anuncis de la corporació.
  
5.3. El tribunal no podrà constituir-se ni actuar sense l'assistència de més de la meitat dels membres, titulars o suplents.
  
5.4. Els membres del tribunal hauran d'abstenir-se de formar part d'aquest quan concórreguen les circumstàncies que estableix l'article 28 de la Llei 30/1992.
  
5.5. Els aspirants podran recusar els membres del tribunal en els termes establits en l'article 29 del mateix text legal.
  
5.6. El tribunal no podrà aprovar ni declarar que ha superat les proves selectives un nombre d'opositors superior al de la plaça convocada.
  
5.7. El tribunal podrà disposar la incorporació als seus treballs d'assessors especialistes per a la realització de les proves, en els termes establits en el Reial Decret 364/1995, de 10 de març.
  
5.8. El tribunal es classifica en la categoria primera als efectes establits en la Resolució de 22 de març de 1993 i percepció de les assistències que corresponguen als seus membres.
  
5.9. Les tres cinquenes parts dels membres del tribunal hauran de tindre coneixement escrit i oral del valencià, segons el que disposa l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a aquesta convocatòria d'assessors especialistes que asseguren la possibilitat de realitzar totes les proves en valencià, segons el que disposa l'ordre esmentada anteriorment.
  
Sisena. Desenvolupament i publicitat de les proves
  
6.1. Les bases, una vegada aprovades per decret d'alcaldia, es publicaran íntegrament en el Butlletí Oficial de la Província d'Alacant i en el Diari Oficial de la Generalitat Valenciana i l'anunci en extracte de la convocatòria es publicarà en el Boletín Oficial del Estado.
  
6.2. Tots els anuncis de tràmits posteriors es publicaran també en el Butlletí Oficial de la Província d'Alacant, tal com es concreta en els diferents epígrafs d'aquestes bases i excepte el que disposa l'apartat 6.5. següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran també al tauler d'anuncis de l'ajuntament, com a informació complementària de l'anterior, encara que els terminis es computaran a partir de la respectiva inserció en els butlletins oficials.
  
6.3. Els exercicis de les proves no podran començar fins que transcórreguen dos mesos des de la data de la publicació de l'anunci de la convocatòria en el Boletín Oficial del Estado.
  
6.4. Tenint en compte el punt anterior, el començament del primer exercici s'anunciarà en el Butlletí Oficial de la Província d'Alacant almenys amb 15 dies d'antelació i en l'anunci s'indicarà el dia, l'hora i el lloc en què haurà de realitzar-se.
  
6.5. El començament de la resta dels exercicis s'anunciarà sols al tauler d'anuncis de l'ajuntament i al local on s'haja realitzat la prova precedent; haurà de transcórrer entre la realització d'un exercici i el següent un termini mínim de 72 hores i fer-se públic l'anunci de començament amb una antelació mínima de 48 hores.
  
6.6. Els opositors seran convocats per a cada exercici en crida única, excepte els casos de força major, degudament justificats i considerats lliurement pel tribunal.
  
6.7. L'ordre d'actuació dels opositors, en aquells exercicis que no permeten l'actuació simultània de tots aquests, s'iniciarà alfabèticament per aquell el primer cognom del qual comence per la lletra que resulte determinada en el sorteig realitzat a aquestes efectes.
  
Setena. Sistema de selecció
  
La selecció dels aspirants es durà a terme mitjançant oposició lliure, amb tres exercicis de caràcter obligatori i eliminatori.
  
7.1. Primer exercici. Consistirà a desenvolupar per escrit, durant un temps màxim de quatre hores, dos temes extrets a l'atzar d'entre els que figuren en el programa que s'acompanya a aquesta convocatòria com a annex I.
  
7.2. Segon exercici. Consistirà a desenvolupar oralment 4 temes extrets a la sort, dos dels que figuren en l'annex I i els altres dos dels que figuren en l'annex II, tot això durant un temps màxim de 60 minuts.
  
La realització de les proves d'aquest exercici serà pública.
  
Si el tribunal apreciara una deficiència notòria en l'actuació de l'aspirant, podrà convidar-lo a desistir de continuar l'exercici, com també a formular preguntes sobre els temes exposats.
  
7.3. Tercer exercici. Consistirà a desenvolupar per escrit, de forma pràctica, un tema extret a l'atzar d'entre els inclosos en l'annex I acompanyat a la convocatòria.
  
El temps màxim per a realitzar aquest exercici és de quatre hores i el tribunal facilitarà el supòsit i les dades necessàries en relació amb el tema seleccionat.
  
L'opositor, per la seua part, podrà ajudar-se dels mitjans tècnics i de consulta que estime necessaris.
  
Vuitena. Qualificació
  
8.1. Els tres exercicis de què consta aquesta oposició són obligatoris i eliminatoris. El resultat i la qualificació de cadascun es faran públics al local on tinguen lloc les proves i al tauler d'anuncis de l'ajuntament, al mateix temps que s'anuncie el lloc, el dia i l'hora de realització de l'exercici següent
  
8.2. Els exercicis es qualificaran de 0 a 10 punts i quedaran eliminats els opositors que no aconseguisquen un mínim de 5 punts, en cadascun d'aquests.
  
8.3. El nombre de punts que podrà atorgar cada membre del tribunal en cada exercici serà de 0 a 10 punts.
  
8.4. Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.
  
8.5. La qualificació final es determinarà per la suma dels punts obtinguts en cadascun dels exercicis.
  
8.6. El tribunal farà pública la relació d'aprovats que hagen obtingut la major qualificació final; el nombre d'aquests no podrà ser superior al de places convocades.
  
Novena. Relació d'aprovats, presentació de documents i nomenament
  
9.1. Acabada la qualificació dels aspirants, el tribunal publicarà la llista amb l'únic aprovat i l'elevarà a l'autoritat competent per a fer el nomenament.
  
9.2. L'opositor aprovat haurà de presentar a la secretaria general de la corporació, en el termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona, que són:
  
a) Certificat de naixement, que es podrà suplir amb la fotocòpia del document nacional d'identitat (aquest últim haurà de presentar-se junt amb l'original per a compulsar-lo).
  
b) Còpia autenticada o fotocòpia (que haurà de presentar-se junt amb l'original per a compulsar-lo) del títol que posseïsca, d'entre els exigits en l'apartat 2.1.c) o justificant d'haver pagat els drets per a l'expedició d'aquest. Si aquests documents estan expedits després de la data d'acabament del termini de presentació d'instàncies, hauran de justificar el moment en què van concloure els estudis.
  
c) Certificat mèdic expedit pel Servei Territorial de Sanitat d'Alacant, acreditatiu de no patir cap malaltia ni defecte físic que impossibilite el normal exercici de la funció.
  
d) Declaració de no haver sigut separat, per expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques, i declaració de conducta, segons la Llei 68/1980, d'1 de desembre; tot això amb referència a la data d'acabament dels exàmens.
  
e) Declaració jurada de no trobar-se sotmés a cap causa d'incapacitat específica establida en la legislació vigent i que faça nul el nomenament, d'acord amb el que estableix el Reial Decret Legislatiu 781/1986, de 18 d'abril.
  
Qui tinga la condició de funcionari públic estarà exempt de justificar documentalment les condicions i els requisits ja demostrats per a obtindre l'anterior nomenament i haurà de presentar el certificat del ministeri, comunitat autònoma, corporació local o organisme públic de què depenga, que acredite la seua condició i totes les circumstàncies que consten en l'expedient personal.
  
Qui, en el termini indicat i excepte causes de força major, no presente la documentació, o de l'examen d'aquesta es dedueix que manca d'algun dels requisits indicats en la base segona, no podrà ser nomenat i quedaran anul·lades totes les actuacions d'aquest, sense perjudici de les responsabilitats en què haja pogut incórrer per falsedat en la instància.
  
Una vegada que els aspirants proposats hagen realitzat l'establit anteriorment, l'òrgan municipal competent efectuarà el nomenament corresponent.
  
Deu. Incidències i remissió
  
10.1. El tribunal queda facultat per a resoldre els dubtes que s'hi presenten i prendre els acords necessaris per al bon ordre de l'oposició en tot el que no estableixen aquestes bases.
  
10.2. La convocatòria, les bases i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma que estableix la Llei 30/1992.
  
Onze. Legislació aplicable
  
11.1. En tot el que no estableixen aquestes bases, serà d'aplicació el que disposen la Llei 7/1985, la Llei 30/1992, el Reial Decret Legislatiu 781/1986, el Reial Decret 2.223/1984, la Llei de la Funció Pública Valenciana, el Decret Legislatiu de 20 de març de 1991, del Consell de la Generalitat Valenciana, i altres disposicions complementàries vigents.
  
ANNEX I
  
Tema 1. Edificis per a ús administratiu públics. Tipologies, necessitats, condicions bàsiques de disseny. Normativa d'aplicació. Localització.
  
Tema 2. Edificis i instal·lacions esportives. Tipologies, necessitats, condicions bàsiques de disseny. Normativa d'aplicació. Localització.
  
Tema 3. Edificis de caràcter cultural. Tipologies, necessitats, condicions bàsiques de disseny. Normativa d'aplicació. Localització.
  
Tema 4. Edificis de caràcter educacional. Tipologies, necessitats, condicions bàsiques de disseny. Normativa d'aplicació. Localització.
  
Tema 5. Edificis de caràcter assistencial i sanitari. Tipologies, necessitats, condicions bàsiques de disseny. Normativa d'aplicació. Localització.
  
Tema 6. L'edificació sostenible. El projecte d'arquitectura i el medi ambient. Els materials de construcció i el medi ambient. Normativa d'aplicació.
  
Tema 7. Normes bàsiques d'edificació. Tipologia. Abast, obligatorietat. Normes tècniques d'edificació. Tipologia, abast, obligatorietat.
  
Tema 8. Els reglaments en l'edificació. Especial referència a les telecomunicacions i al reglament de baixa tensió. Especificacions tècniques mínimes de les edificacions en matèria de telecomunicacions.
  
Tema 9. La protecció contra incendis. Normativa.
  
Tema 10. Anàlisi de les accions sísmiques. Normativa d'aplicació. Marc sismològic. Anàlisi del sisme.
  
Tema 11. Declaració de ruïna. Intervenció en edificis catalogats. Classes de ruïna.
  
Tema 12. Ordenació tècnica de l'habitatge. Normes tècniques de disseny de l'habitatge de protecció oficial. Normes sobre habitabilitat. Cèdula d'habitabilitat. Competències.
  
Tema 13. Reglament general de policia, espectacles públics i activitats recreatives.
  
Tema 14. Les instal·lacions urbanes. Interdependència d'elements urbans. La inserció d'obres públiques estatals en el planejament urbanístic municipal. Tipologies.
  
Tema 15. L'evitació de les barreres arquitectòniques. Concepte. Normativa general. Normativa local. Incidències en el disseny urbà. Accessos. Circulacions i serveis.
  
Tema 16. La qualitat en l'arquitectura i edificació. El control de qualitat dels projectes.
  
Tema 17. Geotècnia. Errors de construcció. Classificació de sòls i roques. Classificació geològica dels sòls. Sistemes unificats de classificació de sòls. Dilatació (reacció a les sacsades). Altres paràmetres.
  
Tema 18. L'activitat d'edificació, rehabilitació urbana i equipament comunitari com a competència de les societats urbanístiques locals. Habitatges, rehabilitació urbana i equipament comunitari. L'activitat local a través de societats públiques en matèria d'habitatge i sòl.
  
Tema 19. Els serveis municipals. Normativa d'aplicació. La gestió directa de serveis públics a través de fórmules personalitzades i el domini públic. La col·laboració i cooperació entre administracions públiques. La gestió indirecta dels serveis. Especial referència als consorcis. Altres modes de prestació de serveis.
  
Tema 20. Els projectes d'obres municipals. Elaboració. Contingut. Normes sobre presentació de projectes.
  
Tema 21. La Llei d'Ordenació de l'Edificació. Especial referència a la seua influència sobre el dret administratiu municipal.
  
Tema 22. El contracte d'obres. Actuacions preparatòries. Formes d'adjudicació. La subhasta. Els plecs de condicions administratives generals. Els plecs de prescripcions tècniques particulars.
  
Tema 23. Efectes del contracte d'obres. Execució. Especial referència a la modificació del contracte d'obres. Extinció del contracte d'obres. Cessió. Subcontractació. Prerrogatives de l'administració en relació a aquests contractes.
  
Tema 24. Els contractes de consultoria i assistència. Especial referència als contractes d'elaboració de projectes.
  
Tema 25. Els contractes de serveis en el Text Refós de la Llei de Contractes de les Administracions Públiques. Contractes de subministraments.
  
Tema 26. L'execució d'obres per l'administració. Antecedents. Legislació aplicable. Execució d'obres per la pròpia administració a través d'empresa col·laboradora. Control i fiscalització de l'execució d'obres per l'administració.
  
Tema 27. El contractista. Concepte. Classificació del contractista. Drets i obligacions del contractista. La certificació d'obra executada. Pagaments al contractista. Recepció provisional i definitiva de les obres.
  
Tema 28. Organització d'obres. Tècniques de control. Costos. Sistema pert-temps. Sistema pert-costos.
  
Tema 29. La direcció i el control de les obres municipals.
  
Tema 30. Seguretat i salut. Antecedents. Normativa d'aplicació. Incidència de la Llei d'Ordenació de l'Edificació.
  
Tema 31. L'inventari de béns i drets de les administracions públiques.
  
Tema 32. Sistemes d'informació geogràfica (I). La informació geogràfica. Idea bàsica d'un SIG. Exemples. Models.
  
Tema 33. Sistemes d'informació geogràfica (II). Definició d'un sistema d'informació. Les dades geogràfiques. Elements d'un SIG.
  
Tema 34. Valoracions. Sistemes de valoració. Valoració del sòl. Valoració de les construccions.
  
Tema 35. La Llei de Costes i el seu reglament. Generalitats. Naturalesa jurídica de les limitacions a la propietat. Servituds.
  
Tema 36. La incidència de la legislació de costes sobre un terme municipal coster. Costes. Delimitació. Antecedents. Concepte de delimitació de costes. Naturalesa jurídica. Efectes sobre el domini privat.
  
Tema 37. La incidència del desenvolupament urbanístic en municipis costers. El domini públic maritimoterrestre. El litoral. La normativa aplicable. El paisatge. Usos. La platja. La protecció del litoral.
  
Tema 38. El medi ambient i el desenvolupament sostenible en els municipis turístics. (1) Ecologia i ecologisme. L'ecologia. L'ecosistema. Organització dels ecosistemes. El concepte de qualitat ambiental. Els indicadors ambientals. Marc normatiu de referència. Indicadors ambientals i índex de sostenibilitat.
  
Tema 39. Urbanisme i medi ambient. Antecedents. La Llei d'Impacte Ambiental. Altres normatives d'aplicació. El pla rector d'ús i gestió de les llacunes de La Mata i Torrevieja.
  
Tema 40. Història de l'arquitectura. Gènesi de la nova ciutat. La nova cultura urbanística. Les primeres experiències.
  
Tema 41. Història de l'arquitectura. Orígens de l'arquitectura actual. Les experiències alemanya, francesa i holandesa.
  
Tema 42. Història de l'arquitectura. L'arquitectura actual.
  
Tema 43. Els equipaments col·lectius municipals. Concepte. Anàlisi de necessitats. Tipologies. Incidència en el planejament urbanístic. Previsions de sòl.
  
Tema 44. Les zones verdes. Concepte. Anàlisi de necessitats. Emplaçaments idonis. Tipologies. Incidències en el planejament estadístic. Previsions de sòl.
  
Tema 45. L'urbanisme. Principis generals. L'urbanisme i altres matèries relacionades amb aquest.
  
Tema 46. Planificació territorial. Protecció civil i prevenció de riscos.
  
Tema 47. Evolució històrica de l'urbanisme.
  
Tema 48. La legislació urbanística actual. Normativa estatal d'aplicació. Normativa autonòmica. Efectes de la Llei 4/2000 sobre la legislació urbanística estatal i autonòmica. La Llei 6/1998 i les seues repercussions en altres legislacions. Competències urbanístiques.
  
Tema 49. L'estatut de la propietat. La funció social de la propietat i el règim urbanístic.
  
Tema 50. Classificació i qualificació del sòl. Els distints tipus de sòl.
  
Tema 51. Drets i deures urbanístics.
  
Tema 52. El pla urbanístic. El planejament territorial. Naturalesa jurídica. L'absència de planejament.
  
Tema 53. El Pla General d'Ordenació Urbana de Torrevieja. Antecedents. Aspectes significatius del pla. La revisió del Pla General d'Ordenació Urbana. Cartografia. L'aprofitament urbanístic en el pla. Altres normatives sectorials incloses.
  
Tema 54. Organització administrativa del planejament. Competències municipals. Competències autonòmiques. Competències estatals. Legislació urbanística autonòmica.
  
Tema 55. Els reglaments de contingut urbanístic. Reglaments estatals. Reglaments autonòmics.
  
Tema 56. La gestió del sòl urbà. Actuacions sistemàtiques. Actuacions asistemàtiques. Les transferències d'aprofitament i el seu tractament en el PGOU de Torrevieja. Activitat mediadora de l'administració.
  
Tema 57. Els plans d'ordenació. Els plans d'acció territorial. El pla general.
  
Tema 58. Els plans d'ordenació. El pla parcial. Els plans especials. Catàlegs i estudis de detall.
  
Tema 59. Programes d'actuació integrada. Formulació, tramitació i adjudicació.
  
Tema 60. La figura de l'urbanitzador. Naturalesa jurídica.
  
Tema 61. El projecte d'urbanització. Contingut. Definició de les càrregues d'urbanització. El cànon d'urbanització.
  
Tema 62. Sistemes d'actuació en la legislació autonòmica.
  
Tema 63. El sòl no urbanitzable.
  
Tema 64. Intervenció administrativa en el mercat immobiliari. L'activitat urbanística de foment de l'edificació i la rehabilitació.
  
Tema 65. La intervenció administrativa en el mercat immobiliari. Els patrimonis públics del sòl. El patrimoni municipal del sòl.
  
Tema 66. La legislació urbanística autonòmica i la seua relació amb el planejament anterior. El desenvolupament del planejament anterior.
  
Tema 67. Les llicències urbanístiques. Legislació aplicable. Actes subjectes a llicència.
  
Tema 68. El Registre de la Propietat i l'urbanisme.
  
Tema 69. La protecció de la legalitat urbanística. La disciplina urbanística. Legislació aplicable. La protecció de la legalitat urbanística. El règim sancionador. Les infraccions urbanístiques. El procediment sancionador. Els delictes contra l'ordenació del territori.
  
Tema 70. L'urbanisme i les distintes normatives que incideixen en el planejament.
  
Tema 71. La Llei d'Expropiació Forçosa.
  
Tema 72. L'urbanisme i el codi civil. Les servituds. Classes de servituds. Les servituds de llums i vistes. Servitud de pas. Servituds legals establides per lleis sectorials.
  
Tema 73. La protecció del patrimoni historicoartístic. Antecedents. Normativa d'aplicació. Competències. Efectes de la declaració de bé d'interés cultural.
  
Tema 74. Les llicències d'obertura. Règim jurídic. Condicions per al seu atorgament. Legislació aplicable.
  
ANNEX II
  
Tema 1. La Constitució espanyola de 1978. Principis generals.
  
Tema 2. L'estat. Concepte. Elements. Formes d'estat.
  
Tema 3. Organització territorial de l'estat. Els estatuts d'autonomia: significat.
  
Tema 4. Drets i deures fonamentals dels espanyols.
  
Tema 5. La monarquia. Teoria general. La Corona en la Constitució espanyola.
  
Tema 6. El poder legislatiu. Teoria general. Les Corts Generals.
  
Tema 7. Règim local espanyol. Principis constitucionals.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. Hisendes locals: classificació dels ingressos. Ordenances fiscals.
  
Tema 11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.
  
Tema 12. Principis d'actuació de l'administració pública. Eficàcia, jerarquia, descentralització, desconcentració i coordinació.
  
Tema 13. Sotmetiment de l'administració a la llei i al dret. Fonts del dret públic. La llei: classes de lleis.
  
Tema 14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.
  
Tema 15. L'acte administratiu. Classes d'actes administratius. Invalidesa de l'acte administratiu. Nul·litat i anul·labilitat.
  
Tema 16. Els recursos administratius. El recurs contenciós administratiu.
  
Tema 17. La despesa pública. Concepte i classes. Augment real i aparent de la despesa pública. Efectes econòmics de la despesa pública.
  
Tema 18. Els ingressos públics. Concepte i classes. Preus privats i quasiprivats. Preus públics i preus polítics. Contribucions especials.